Source: http://politeia.org.ro/ziarul-de-duminica/ziarul-de-duminica-25-iunie/54376/
Timestamp: 2018-01-18 22:00:09+00:00

Document:
Ziarul de Duminica – 25 iunie | PoliteiaWorld
Home » Ziarul de Duminica	» Ziarul de Duminica – 25 iunie
Buna dimineata intr-o zi de duminica, 25 iunie. Ziarul de Duminica propune cititorilor Politeia cele mai bune articole publicate in cursul saptamanii in media on-line. Articolele nu sunt mentionate intr-o ordine anume.
Liviu Avram. Adevarul. Ce crimă a comis Livia Stanciu. Culisele scandalului de la Curtea Constituţională
Nota @Politeia: articol excepțional, care surprinde în mod esențial modul în care Curtea a virat, nepermis, în afara Constituției. Deducțiile lui Liviu Avram sunt foarte corecte și prezentarea faptelor, foarte echilibrată.
Preşedintele CCR şi-a arogat, printr-o hotărâre publicată vineri seara în Monitorul Oficial, un drept pe care nu i-l dă nici legea, nici Constituţia: dreptul de a cenzura opiniile dizidente ale celorlalţi judecători. Ca să realizăm la adevărata dimensiune infamia, trebuie să înţelegem resorturile care au condus la ea. Nu e uşor, dar altfel rămânem într-o confuzie de care profită cei care par să fi luat în stăpânire privată Curtea Constituţională. Sursa primară a scandalului de la Curtea Constituţională stă în faptul că în aceeaşi ţară – asta, a noastră – coexistă două sisteme de drept. Sistemul numit „continental”, care se aplică în toate instanţele judecătoreşti de drept comun, şi sistemul de tip anglo-saxon (numit şi „common-law”), care se aplică exclusiv la Curtea Constituţională. Ce diferenţiază cele două sisteme Diferenţa dintre cele două sisteme este crucială. În sistemul continental, supremaţie are Legea, care este redactată cât mai detaliat posibil, astfel încât oamenii să-şi poată calibra conduita în raport cu litera şi spiritul ei. Instanţele interpretează şi aplică Legea la circumstanţele cazului judecat şi pronunţă sentinţe. Însă sentinţele pronunţate (care formează jurisprudenţa) NU SUNT izvor de drept, adică un judecător nu este obligat să ţină seama de sentinţe pronunţate anterior în speţe similare. În sistemul anglo-saxon, legile sunt mult mai vagi, enunţă doar nişte principii, iar supremaţie are nu Legea, ci Interpretarea Legii – adică jurisprudenţa. Cu alte cuvinte, precedentul judiciar ESTE izvor de drept, iar instanţele, acuzarea şi apărarea selectează din jurisprudenţă cazurile care se aseamănă cel mai mult cu speţa judecată. Şi tocmai din acest motiv, pentru că creează Lege, deci obligaţii pentru viitor, sentinţele trebuie redactate extrem de atent, cu argumente plasate strict în perimetrul cazului judecat. Altminteri, dacă ar depăşi acest perimetru, instanţele ar deveni creator de lege, în paralel cu Parlamentele, ceea ce Constituţiile democratice interzic. Uriaşa forţă a CCR Constituţia fiind un text prin excelenţă vag, care enunţă doar principii, era inevitabil ca şi în România justiţia constituţională să funcţioneze după sistemul anglo-saxon, deşi instanţele curente funcţionează după sistemul continental. De aceea Constituţia noastră spune că deciziile Curţii Constituţionale sunt „general obligatorii”, iar CCR a detaliat încă din 1995: sunt obligatorii nu doar verdictele în sine (dispozitivul), ci şi considerentele pe care acestea se sprijină – adică întreaga motivare. Cum deciziile CCR nu sunt doar general obligatorii, ci şi definitive, deci nu pot fi contestate. Integral pe Adevarul
Ioana Ene Dogioiu. Ziare.com. Ferma animalelor la CCR! Pumn in gura judecatoarei Livia Stanciu.
O hotarare a CCR, semnata de presedintele Valer Dorneanu, introduce mai mult decat cenzura, introduce o forma de dictatura grosiera in institutia care ar trebui sa fie ultimul bastion al statului de drept si al legalitatii. Judecatorii nu mai sunt independenti decat pe hartia Constitutiei, fara valoare la nivelul CCR, unde critica a fost abolita. Primul semn ca ceva nu este in ordine a fost disparitia de pe site-ul CCR a opiniei concurente formulata de judecatoarea Livia Stanciu la Decizia 392/2017, care, desi este una de respingere a exceptiei ridicata de fosta sotie a lui Liviu Dragnea, obliga Parlamentul sa introduca pragul de prejudiciu in infactiunea de abuz in serviciu. Adica ceea ce facea OUG 13 si ceea ce a scos in strada sute de mii oameni in luna februarie. Opinia concurenta a Liviei Stanciu, desi sustinea solutia de respingere a exceptiei, critica sever motivarea majoritatii si obligatia impusa Parlamentului aratand ca “Practic, Curtea se substituie Parlamentului, si, bazandu-se pe considerente de principiu ale unei decizii de admitere careia ii atribuie un alt sens, reconfigureaza reglementarea 39 infractiunii de abuz in serviciu”. Era a doua opinie concurenta severa a dnei Stanciu, fosta presedinta a ICCJ, dupa una le fel de severa formulata la Decizia 304/2017 privind interdictia condamnatilor de fi membri ai Guvernului. Anterior, Livia Stanciu a avut adesea opinii separate, inclusiv in chestiunea OUG 13 si a conflictului DNA – Guvern. Fosta presedinta a ICCJ, desi nu avea castig de cauza, a aratat mereu cu precizie care sunt viciile deciziilor majoratatii. Potrivit art 59 din Legea CCR, nr. 47/1992, “judecatorul care a votat impotriva poate formula opinie separata. Cu privire la motivarea deciziei se poate formula opinie concurenta. Opinia separata si, dupa caz, cea concurenta se publica in Monitorul Oficial al Romaniei, Partea I, impreuna cu decizia”. Hotararea CCR adauga asadar la legea organica, impune conditii care nu sunt stabilite de legiuitor, deci profund ilegale, pentru publicarea opiniei concurente in MOf. Niciun regulament de ordine interioara, fie el si al CCR, nu poate iesi din limitele legii, si un presedinte al CCR nu isi poate permite sa devina cenzor sef decat cu pretul unei grave ilegalitati. Integral pe Ziare.com
Interviu Claudiu Dinu pe Ziare.com. Efecte fara precedent ale deciziilor CCR
Nu ne puneti pe noi, juristii, sa dam solutii rezonabile si viabile la niste situatii total atipice la care nu ne-am gandit ca pot exista, duse la extrema. Judecatorul nu a avut in vedere ceea ce a considerat ca nu e posibil sa se intample. Este concluzia trasa de avocatul Claudiu Dinu, conf.univ.dr. la Facultatea de Drept – Universitatea Bucuresti si fost consilier prezidential, in privinta celor doua recente motivari ale CCR care au stranit ample controverse. Este vorba despre Deciziile 304, referitoare la interdictia unui condamnat penal de a fi ministru, si 392, privind pragul de prejudiciu pentru infractiunea de abuz in serviciu. Ambele, desi sunt decizii de respingere, obliga Parlamentul sa modifice legea, creand o stare de mare confuzie. CCR poate fi un legiuitor negativ sau pasiv, i-as spune eu. Adica atunci cand constata ca un text e neconstitutional admite exceptia sau sesizarea si il scoate din ordinea normativa. Deci CCR sanctioneaza niste texte neconstitutionale. Dar nu poate fi un legiuitor pozitiv, activ, care sa oblige legiuitorul sa modifice un text intr-o anumita forma. Asta nu s-a intamplat pana acum si de aici dificultatea mea de interpretare. In Decizia nr. 392/2017, referitoare la existenta pragului in abuzul in serviciu, obligatia pentru legiuitor este si mai clar stabilita, desi este vorba tot despre o decizie de respingere: legiuitorul are obligatia expres prevazuta de a stabili un prag sub care abuzul in serviciu nu e infractiune. Si aceasta decizie, a carei motivare am citit-o cu atentie, e obligatorie si o respect, dar imi permit sa am unele consideratii. Motivarea e cumva contradictorie. Am citit si opinia concurenta a unuia dintre judecatori (Livia Stanciu – n.red.). CCR spune in motivare ca nu poate intra peste Parlament, pentru ca acesta e suveran sa voteze ce vrea, cum vrea, ceea ce e corect constitutional, pentru ca CCR nu poate legifera in locul Parlamentului… Deci avem o respingere motivata ca o admitere? Da. In alte situatii pe imprevizibilitate s-a admis exceptia, textul a fost declarat neconstitutional si s-a inchis discutia. Aici exceptia a fost respinsa, ca inadmisibila. Deci, desi CCR spune ca textul e imprevizibil fara prag si intensitate, totusi sesizarea e inadmisibila si textul e constitutional. Ceea ce creeaza o mare problema de interpretare si efect. Integral pe Ziare.com
Ramona Ursu. Revista 22. „Grupul ocult“ care asediază DNA
Orice încercare de a înțelege logic și politic, pe program de guvernare, pe evaluarea im­plementării lui sau pe textul moțiunii de cen­zură ce se întâmplă în PSD este fără succes. Ce avem până acum? Pe de o parte, dinspre Liviu Dragnea, care și-a dinamitat propriul guvern, vine o avalanșă de min­ciuni care, până mai de­u­năzi, ne erau prezentate drept adevăruri. Sau invers. Pe de altă parte, Sorin Grindeanu, ca­re nu se dă dus de la Palat, se apără cu o altă avalanșă de nenorociri, aruncate spre fos­tul lui prieten și șef de partid, alături de ca­re, tot până deunăzi, spunea că muncește pen­tru binele țării. Pe valul crizei politice is­cate de coaliția PSD-ALDE, recunoscută pen­tru loviturile repetate date statului de drept, a izbucnit o altă diversiune de proporții, lan­sată pe piață de România TV, televiziunea lui Sebastian Ghiță. „Dușmanul“ este Laura Co­druța Kövesi, inamicul numărul unu al întregii suflări politico-penale. Cum s-a ajuns la această criză, în condițiile în care nimic nu dădea semne că România a ajuns pe marginea prăpastiei? În 19 mai, Drag­nea declara că „mă mulțumesc toate mi­nis­terele și ca cetățean, și ca președinte de par­tid, și ca președinte al Camerei Deputaților“. După mai puțin de o lună, în 14 iunie, tot Drag­nea venea cu „ceaslovul“ lui Vâlcov, o eva­luare pe 161 de pagini a guvernului, și spu­nea, în CEX al PSD, că doar 13% din măsurile din programul de guvernare au fost îndeplinite. În eva­lu­a­re, Dragnea îi reproșa lui Grin­deanu și ce premierul nu tre­buia să facă. De exemplu, că nu a redus TVA de la 20 la 18%, măsură care are ca ter­men 1 ianuarie 2018. Sau că nu a dezvoltat relațiile cu Ru­sia, lucru menţionat evaziv în pro­gramul de guvernare al PSD. Fără să mai aștepte să li se ceară, toți mi­niștrii, mai puțin Sorin Grindeanu și Au­gus­tin Jianu, PSD-istul de la Comunicații, și-au dat demisia. Coaliția a retras sprijinul politic pentru Cabinetul Grin­deanu, a citit, duminică, moțiunea de cenzură în parlament, iar mier­curi vedem, la vot, dez­no­dământul. Interesant este că PSD nu a pus în textul moțiunii niciun rând din eva­luarea fă­cută de Darius Vâlcov. În schimb, aceasta a fost motivată cu ar­gu­mente de tip Antena 3. Așa aflăm că guvernul trebuie să pice pentru că „un grup ocult“, nu se știe care, este mo­tivul pentru care Grin­dea­nu și Jianu, „sub sub comanda unui deputat/înalt funcționar public [Victor Ponta – n.a.], au ales să își încalce jurământul“ față de popor. Integral pe Revista 22
Dorin Timonea. Adevarul. Liceanul care a stat închis opt ani în temniţele comuniste. A aşteptat degeaba americanii care să salveze România de bolşevici
Simion Drăgoi era un adolescent rebel în 1949, când s-a înscris în Liga Anticomunistă din Alba Iulia, în aşteptarea americanilor care să salveze România de comunişti. El este însă unul dintre puţinii membri ai Ligii care au trăit să ne povestească, la cei 86 de ani ai lui, despre calvarul judecării şi condamnării la închisoare în temniţele comuniste. Lupta împotriva regimului comunist a luat, în mânia, diverse forme în primii ani de după cel de-Al Doilea Război Mondial. La Alba Iulia, mai mulţi tineri cu vârste cuprinse între 16 şi 18 ani au fondat Liga Anticomunistă, cu scopul de a se pregăti pentru momentul în care forţele străine ar fi venit în România. Tinerii liceeni îi aşteptau pe americani pentru a salva ţara de comunism. Americanii nu au venit, iar o parte dintre membrii organizaţiei au fost prinşi de fosta Securitate, judecaţi şi condamnaţi la pedepse cuprinse între 2 şi 20 de ani de închisoare. Puţini dintre tinerii de atunci mai sunt în prezent în viaţă ca să poată povesti suferinţele pe care le-au îndurat în temniţele comuniste. Printre supravieţuitori se numără, însă, Simion Drăgoi, acum în vârstă de 86 de ani, din Alba Iulia. „Discutam în pauze cu ochii în două părţi“ Liga Anticomunistă a luat fiinţă în toamna lui 1949 şi a fost fondată exclusiv de elevi ai liceelor Teoretic (fost „Mihai Viteazu“) şi Comercial din Alba Iulia. Entuziaşti, generoşi şi plini de curaj, ei au dorit să reacţioneze împotriva instaurării dictaturii comuniste în România. „În anul 1949, Liceul de la Blaj s-a desfiinţat şi, împreună cu alţi colegi, ne-am transferat la Alba Iulia. În ţară se simţeau criza şi teroarea. Tatăl meu, care era ţăran, nu concepea ca recolta de grâu la seceriş să fie dusă la arie şi delegatul pus de partid să vină să îşi măsoare şi să îşi ia grâul. Pentru că s-a opus acestui lucru, în august 1949 nu a mai venit acasă, de teamă să nu îl aresteze. A plecat şi plecat a fost aproape doi ani. Iar eu am fost, ulterior, unul dintre cele două milioane de români care au trecut prin lagărele comuniste şi prin beciurile Securităţii“, îşi începe povestea fostul deţinut politic Simion Drăgoi. Integral pe Adevarul
Dan Turturica. Digi24. Ce îl așteaptă pe Liviu Dragnea
Liderul PSD a trecut de primul hop. A reușit să obțină în Parlament, cu sprijinul determinant al reprezentanților minorităților, căderea propriului guvern. Dar asta nu înseamnă că a scăpat de tot de cel pe care l-a propus premier în decembrie. Sorin Grindeanu rămâne în Palatul Victoria până la investirea unui succesor. Ceea ce s-ar putea să conteze enorm în perioada următoare. Și nu este singura provocare care i se arată la orizont. În total, Dragnea mai are nouă obstacole de trecut pentru a-și vedea visul cu ochii: puterea absolută. Klaus Iohannis. Liviu Dragnea și-a asumat decizia nebunească de a-și doborî propriul guvern pentru că nu îi era suficient de loial. Grindeanu și câțiva miniștri nu l-au susținut total în lupta sa împotriva justiției și nici nu au fost dispuși să promoveze măsurile economice excesiv de populiste, nesustenabile, prevăzute în programul de guvernare. Pentru ca sacrificiul de imagine și tensiunile din partid să fi meritat, dar și pentru a rămâne minimal consecvent în ochii celor care au ales să-l susțină în războiul fratricid pe care l-a declanșat, Dragnea este obligat să își ia revanșa. Trebuie să propună un premier care să livreze ceea ce Grindeanu nu a vrut. În interesul său, al baronilor și al tuturor celor care cred că se pot salva doar prin strategia ”aruncăm cu bani în popor și punem justiția cu botul pe labe”. Un guvern cu o abordare neutră, echilibrată, față de justiție și economie nu le-ar fi de folos, așa cum nu le-au fost nici Sorin Grindeanu, Viorel Ștefan și Tudorel Toader. Au nevoie de un executant zelos, fără ezitări, al priorităților celor care îl propun în funcție. Și care să nu se teamă de ”linii roșii” pentru a le satisface dorințele. Un nou ministru al Justiției pe sufletul lui Dragnea, Bădălău, Stănescu, Neacșu, Ciolacu și al restului comandoului de la vârful PSD va trebui să fie după chipul și asemănarea lui Iordache – ”altă întrebare.” Obsedat să accelereze toate proiectele anti-justițiare amânate de Toader – Legea grațierii, modificarea Codurilor, scormonirea în arhiva SIPA, în primul rând. Integral pe Digi24
Dacian Dolean. Contributors. Profesorii, elevii și părinții acestora achită anual factura lipsei de expertiză academică în științele educației din România. Dar câți înțeleg asta?
Anual asistăm în România la același spectacole grotești de la sfârșit de an școlar pe care mulți le consideră extrem de normale (și de ce nu ar fi normal pentru că așa a fost dintotdeauna, nu-i așa?): Evaluarea națională și Examenul de bacalaureat. O armată de profesori sunt mobilizați INUTIL în comisii de supraveghere, apoi de corectare și apoi de rezolvarea contestațiilor, tone întregi de hârtie sunt consumate INUTIL și plimbate INUTIL de la o școală la alta pentru corectare, în timp ce o armată de elevi și părinții acestora nu dorm nopți în șir INUTIL de frica consecințelor negative ale unui eșec, și își exprimă nemulțumirea INUTIL legată de ambiguitățile subiectelor și baremelor de corectare. Dar câți înțeleg lipsa de necesitate a acestui scenariu? Câți înțeleg că arată cu degetul INUTIL către Centrul Național de Evaluare și Examinare, când de fapt problema de fond o reprezintă lipsa de expertiză academică în științele educației la nivel național? Deși poate părea neverosimil pentru mulți care au trăit o viață în țări care au specialiști în științele educației, evaluarea elevilor din România este neschimbată de zeci de ani (a, scuzați, avem camere de filmat de câțiva ani). Asta în contextul în care științele educației au avansat de multe decenii la nivelul în care elevii pot fi evaluați prin teste standardizate. Dar câți înțeleg avantajele testelor standardizate? Iată câteva: Au o marjă de eroare definită în prealabil (și la parametri decenți). Adică, nu întâlnești situații în care diferențele între doi evaluatori sunt de peste 1 punct (adică de peste 10%!!!!). Cu alte cuvinte, adio comisii de contestații. Au multe forme paralele, echivalente ca dificultate. Adică, dacă simți că nu te-ai mobilizat suficient la examen (și poți da mai mult), sau poate ai avut o indispoziție (durere de măsea subită), sau poate ai ajus la BAC cu 2 ore întârziere pentru că a fost un accident pe stradă, e OK. Poți fi evaluat cu o formă paralelă a lui săptămâna/luna viitoare. Acoperă o plajă largă de competențe și facilitează distribuța normală a datelor. Cu cât există mai mulți itemi cu grade variate de dificultate, cu atât performanțele elevilor pot fi evaluate mai nuanțat/mai corect. Integral pe Contributors
Grigore Cartianu. Romania Libera. Stafiile din Palatul Victoria
Săptămâna absurdă ne-a oferit un tablou suprarealist, care și-ar putea proiecta umbrele și în viitorul apropiat. Cu actori bezmetici la comandă, revenirea la normal pare improbabilă. Guvernul-marionetă a picat sub loviturile primite din interiorul PSD. Moțiunea de cenzură a fost votată de 241 de parlamentari. Dacă ar fi fost cu 9 mai puțini, Grin­deanu ar fi rămas, iar Dragnea, grav rănit, s-ar fi retras pe aliniamentul Giurgiu-Teleorman-Olt. Balanța au înclinat-o cei 15 deputați din Grupul Minorităților (altele decât cea maghiară). Ei au adus cele 9 voturi decisive, ba și câteva pe deasupra. Soarta guvernării în România a fost decisă de Pambuccian, Zisopol, Firczak, Ghera, Adnagi, Furic, Grosaru, Vexler, Vasile, Ibram, Ignat, Petrețchi, Stoica, Popescu și Csokany. Un armean, un grec, un rutean, un croat, un sârb, un slovac, un italian, un evreu, un țigan, un turc, un rus lipovean, un ucrainean, un albanez, o macedoneancă și o bulgăroaică. Legea asigură 17 mandate de deputat minorităților mărunte din România. Germanul Ganț și poloneza Lon­gher au lipsit de la vot. Ceilalți 15 au mers masiv, ca de obicei, cu Puterea. Iar, în acest context, Puterea este Dragnea. Acum se vede, o dată în plus, cât de irațională este această lege. 17 locuri din 328 înseamnă 5,2%. Altfel spus, un veșnic partid parlamentar, trecut din oficiu peste pragul de 5%. Cu 5,2% din Camera Deputaților, respectiv 3,7% din întregul Parlament poate fi înclinată balanța majorității într-o parte sau în alta, pot fi luate decizii într-un sens sau în altul. Uneori decizii fundamentale, așa cum s-a întâmplat la moțiunea de cenzură. Integral pe Romania Libera, un articol completat foarte bine de acesta, pe Adevarul
Times New Roman. 10 lucruri despre grădinile de legume și zarzavaturi pe care le vrea Firea lângă școli și grădinițe
• În fundul grădinilor va fi amplasată o budă, exact cum are Firea acasă în Voluntari; Integral pe TNR.
64 Raspunsuri la Ziarul de Duminica – 25 iunie
Paganel25/06/2017 at 09:58
1. Articole pertinente (toate) cele legate de măgăriile făcute de CCDormeanu… Consecințele sunt imprevizibile și direcția nu e bună deloc!…
2. „Coaliția penalilor” atacă pe toate „fronturile”. după mintea lor „creață”, mono-neuronată, trebuie să cadă și „reduta” numită DNA… Sau, mă rog, o „mazilesc” pe Codruța (eventula prin „avansare” la un post extern) și în locul ei pun un grăjdan, cum a mai fost pe vremea lui bombo… În aceeași ordine de idei, sper ca optimismul lui Turturică (în ce-l privește pe vechil) să aibă „fundament” serios… Iar despre minoritățile ne-maghiare – e cazul ca acestea să își facă „curățenie” în propria ogradă și să avanseze, pentru Parlament, opțiuni bazate pe conștiința, caracter, principii, moralitate, bun-simț… Dar, de fapt, de ce să cerem doar minorităților asemenea criterii, când ele ar trebui să figureze între criteriile de selecție și pentru UDMR și pentru „partidele” românești!…
3. România a pornit, în perioada comunistă, de la o populație de aproape 17 milioane locuitori (1948) și a ajuns la 23 milioane în 1990, deci, dacă ar fi să facem o medie, populația medie a perioadei comuniste a fost de circa 20 milioane locuitori. Să ai 2 milioane de cetățeni închiși în lagăre, închisori doar pentru că nu erau de acord cu comunismul – e enorm! Un român din 10 a fost anchetat, închis, bătut, schingiuit, doar pentru că nu iubea comunismul! Cumplit! Cred că și din cauza asta nu ne-am vindecat, după mai bine de 27 de ani de la „căderea comunismului”. Comunismul a căzut, comuniștii au rămas! 🙁
4. Chestiunea cu (ne)funcționarea învățământului necesită o dezbatere complexă. Și n-am mai auzit nimic, de mult timp, despre „proiectul de țară” pentru Educație al lui Iohannis…
5. La articolul din TNR sunt de citit și comentariile! 🙂
Mii de mulțumiri, @Citi, pentru efort! 🙂
Cetatean25/06/2017 at 10:39
salut, salut, multumesc si eu pentru deschiderea sirului de comentarii de duminica, prin observatii pertinente, ca de obicei 🙂
Paganel25/06/2017 at 11:33
Despre scandalul legat de înmormântarea „părintelui Germaniei (re)unificate”:
http://www.hotnews.ro/stiri-international-21837878-certuri-familiale-inmormantarea-mostenirea-lui-helmut-kohl-legatul-sau-politic-preluat-nepot-care-seamana-leit.htm
E extrem de neplăcut, ba chiar urât că se întâmplă așa ceva…
Paganel25/06/2017 at 11:36
Rușii fură (de parcă n-am ști)! Dar fură și la sport, unde ar trebui să existe corectitudine, fair play…
http://sport.hotnews.ro/stiri-fotbal-21837979-toti-jucatorii-din-nationala-rusiei-2014-sunt-vizati-ancheta-dopaj.htm
Nu era mai bine ca rușii să fie doar în-dopați (cu vodcă) și nu dopați? 🙂
DanSu25/06/2017 at 12:05
Buna ziua (dimineata?) 🙂
E o practica curenta de pe vremea comunismului. Dopajul si inselaciunea (pe fata) in sport. Atentie – aproape mereu, fara ca sportivul sa stie sau sa-si dea acordul. Doua intamplari:
Am avut o cunostinta (de familie) maratonista pasionata (ii place pur si simplu sa alerge) (Olimpiada de la Tokyo). Cand era in cantonament (la Baile Felix), ii ofera sotiei o punga (din alea de un leu) – pentru copii. “Sunt vitamine care ni se dau in cantonamen, da-i la ala micu, probabil sunt grozave, de import – eu ma descurc aici”. Nevasta-mea ii da celui mic (2-3 ani) si ca urmare in trei luni ii apare par pe piept. Mentionez ca prietena respectiva – ne-a ramas prietena multi ani si nu dorise sa ne faca rau, dimpotriva.
Fiul meu (intamplator acelasi cu cel de mai sus), a facut liceul sportiv, si a ajuns vice-campion national (lupte libere). Niciodata nu a luptat pe numele sau. Cel mult il aducea pe “castigator” pna la ultimul meci – dupa care “lupta” titularul. El era negrisorul. Am incercat sa fac scandal – el (fiul) a fost primul care mi-a cerut sa o las balta. Uite asa a ajuns vice-campion pe alt nume.
Cand am auzit de scandalurile cu sportivele romance (Ponor si Raducanu), fiul meu a zambit (la fel cu Mutu sau Ben Jonson): “Nu-i gaseste pe ceilalti pentru ca nu-i cauta”. Scandalul cu lotul rusesc la olimpiada – nu a fost surprinzator – decat pt. faptul ca astia i-au cautat pe toti. Probabil nu si pe ceilalti.
Tot sportul profesionist e infestat de mafie.
DanSu25/06/2017 at 12:06
Pt. @paganel , 11:36
Paganel25/06/2017 at 13:07
Interesant! Asta n-o știam! Mulțumesc de informații. 🙂
Legat de interesele din sport (și de mafia colaterală) aveți dreptate! Mi-am amintit de scandalul atribuirii turneului final al CM de fotbal din 2022, Qatarului (parcă). Niște ziariști americani au descoperit că s-au dat niscaiva șpăgi (de către arabii qatarezi, că americanii – aflați și ei în cursă – n-au dat!), s-a publicat rezultatul anchetei și – nimic, până azi, cel puțin!… A rămas „ca-n tren”!
Paganel25/06/2017 at 13:09
Și, fiindcă tot vorbeam de americani, a scos Trump „barda” și dă cu ea-n Obama!
http://www.hotnews.ro/stiri-international-21837966-trump-contraataca-cia-dat-lui-obama-informatii-despre-ingerinta-rusiei-mult-inainte-alegeri-nu-facut-nimic.htm
„Presedintele american Donald Trump il acuza pe predecesorul sau, Barack Obama, ca nu a facut nimic cu privire la un presupus amestec al Rusiei in alegerile prezidentiale, reprosandu-i modul in care a gestionat informatii secrete referitoare la acest lucru, relateaza DPA, citata de News.ro.
“Tocmai am auzit astazi pentru prima oara ca Obama stia despre Rusia cu mult inainte de alegeri si nu a facut nimic cu privire la asta”, declara Trump intr-un interviu pentru Fox News care urmeaza sa fie difuzat duminica.
“CIA i-a dat informatii despre Rusia cu mult inainte de alegeri… Daca avea informatiile, de ce nu a facut nimic referitor la asta?”, insista el.”
De urmărit!…
mar25/06/2017 at 13:32
Din nefericire nu cred că există soluții de temperare/anularea deciziilor emise de grajdanul Gorneanu. Pur și simplu este omul potrivi la locul potrivit, cu efecte grave asupra evoluției lucrurilor în România. Pur și simplu suntem într-o menghină, gașca penală a aparat aproape toate pârghiile statului.
Mizeria asta este off topic!
http://www.hotnews.ro/stiri-administratie_locala-21838067-primaria-capitalei-cumparat-pungi-circa-2-000-euro-9-2-lei-bucata-pentru-bilantul-primarului-gabriela-firea.htm
intamplator25/06/2017 at 13:35
cate semnaturi ati strans pentru referendum demitere?
sta in puterea fiecaruia dintre noi sa o demitem
mar25/06/2017 at 13:44
Din nefericire nu pot semna, eu sunt de la ”țară” :))
Paganel25/06/2017 at 14:03
Și eu regret că nu pot semna: am „locuit” în București doar în timpul stagiului militar…
Dar, dacă aș putea, aș semna! 🙂
Scuze… Bună ziua! 🙂
mar25/06/2017 at 13:54
Poți să-i ceri unuia care a fost omul sistemului să se schimbe, cred că este imposibil. Practic ne-am întors de unde am plecat, nu s-au schimbat decât eșaloanele 🙁 – În 1981, la Editura Politică apărea volumul „Participarea sindicatelor la elaborarea și aplicarea legislației muncii“, care (potrivit indicațiilor de pe copertă) fusese elaborat „în sprijinul activității organizațiilor de partid, de masă, obștești și a consiliilor oamenilor muncii”. Lucrarea de 110 pagini este semnată de Valer Dorneanu și Mihail Albici (jurist de profesie).
DP25/06/2017 at 14:25
“Valer Dorneanu amintește că „în lumina orientărilor și indicațiilor secretarului general al partidului, sub directa sa îndrumare, în țara noastră s-a dezvoltat un adevărat sistem de conducere democratică a țării de către popor, ale cărui organisme funcționează… ca un mecanism unitar, sub conducerea PSD ” ”
Doar am inlocuit evidenta…
cedric25/06/2017 at 13:57
mi-a mers la suflet:
http://stirileprotv.ro/stiri/actualitate/mesajul-puternic-al-unei-unguroaice-nu-cunosti-lb-romana-desi-te-ai-nascut-in-romania-pai-muta-te-n-ungaria-ungure.html#ziarecom
DP25/06/2017 at 14:11
Alianta dorneanu ccr + dracnea psd e mortala . indiferent cite bezele arunca astia peste gard.Sint multe alte chestii de platit astora. in afara de pungile astea magnifice.
Astept cu interes consultarile de maine.
KWJ are 2 variante , psd sau non-psd.
Zice lumea-n tirg ca s-ar gindi KWJ-ul la viitoarele alegeri prezidentiale, sa-i lase pe astia sa-si fringa gitul in guvernare.
Intrebarea ar fi …mai apuca KWJ-ul sa candideze pe fundal de guvern psd ?
Deocamdata nu e luat in vizor prezidentu. Si nu cred ca NU va fi luat dupa ce se aranjeaza astia pe pozitii.
Vor avea totul de partea lor : legislativ,media etc. Nu vad ceva care sa fi scapat, numai situatii singulare.
Ah …si fraierii care muncesc si platesc taxe la stat pt pungile lu asta.
geo25/06/2017 at 18:29
https://uploads.disquscdn.com/images/16d5ef3dc4740b2107c25f76b65ec3d3f9d065be34f7ba531594cc0abeb7424d.jpg
geo25/06/2017 at 18:32
Psd, cu ăsta ai negociat?
https://www.agerpres.ro/politica/2017/06/22/deputatul-kulcsar-terza-jozsef-pentru-maghiari-2018-este-anul-doliului-in-romania-19-45-14
cedric25/06/2017 at 18:50
“Maurul si-a facut datoria”! Nenorocitul asta se retrage dupa ce a distrus ce mai era de distrus in cercetare dar “va ramane un om de echipa” pe care PSD se poate baza in continuare.
O canalie ordinara, sluga devotata a lucrat pe tacute, la umbra scandalurilor cu OUG 13, gratierea etc. el si-a indeplinit sarcinile trasate de partid.
http://www.stiripesurse.ro/cine-este-ministrul-care-nu-va-face-parte-din-viitorul-guvern-perioada-mea-s-a-incheiat_1204232.html
Paganel25/06/2017 at 19:57
Psd-iștii mint sau se laudă?
http://www.digi24.ro/stiri/actualitate/politica/dragnea-a-discutat-cu-iohannis-despre-viitorul-premier-749419
depemures25/06/2017 at 21:28
cred ca Iliescu juiseaza vazand restauratia infaptuita de Dorneanu,cu orice ocazie.. Ma intrebam de ce procedeaza asa Dorneanu ? Si iata concluzia ;
– Petre Toba este implicat in dosarul Duicu; – Ponea Constantin Stefan ;trafic de influenta din biroul lui Ponta ( dosar care parca ……s-a ratacit 😉
– ..Petre Tobă, urmarit penal,pentru favorizare a făptuitorului, infracţiune săvârşită în perioada mandatului de ministru al acestuia, anunţă DNA. Procurorii spun că Petre Tobă a refuzat declanşarea procedurii de declasificare parţială a unor documente solicitate de anchetatori în dosarul DIPI.(dosarul privind deturnările de fonduri din bugetul DIPI )
– Comisiile de specialitate din Consiliul National de Atestare a Titlurilor, Diplomelor si Certificatelor Universitare (CNATDCU) au dat verdicte de plagiat “masiv” in cazul tezei de doctorat a lui Petre Toba !
Si aceste fapte sunt DOAR cele cunoscute de urbi et orbi…Sanse mari de a ajunge la tubulatura !
Petre Toba este ginerele lui Valer Dorneanu !
Se poate imagina ca Dragnea l-a propulsat pe Dorneanu ca presedinte al CCR ,desi ii cunostea trecutul comunist ,deoarece amandoi erau interesati si dispusi sa calce statul de drept pe cap; fiecare din pozitia sa. Dragnea i-a promis lui Dorneanu “rezolvarea” problemelor ginerelui sau ,si Dorneanu rezolvarea problemelor lui Dragnea.
Dorneanu s-a tinut de cuvant. Acum este randul lui Dragnea,prin sluga lui mos Tariceanu de la justitie; Toader Tudorel.. Amnistie si prag pus in grinda !
Poate doar un referendum sau un angajament la investirea noului guvern.
Serveste KWJ !
cedric25/06/2017 at 21:33
Noutati de la digi:
lista scurta pt PM :Mihai Tudose, Tutuianu si Fifor!
Tot unu’ si-unu, sa-i omori cu pumnu’!
Criza mare, monser!
depemures25/06/2017 at 21:39
Pe rand ca la moara :
Mihai Tudose (50 de ani),
cel pe care Sorin Grindeanu l-a propus ministru al economiei, a mai ocupat aceasta functie si in perioada guvernarii Ponta. Este deputat aflat la al cincilea mandat si vicepresedinte PSD. A intrat in atentia presei in 2015, cand a fost acuzat de plagiat a lucrarii de tezei de doctorat, obtinuta la Academia Nationala de Informatii “Mihai Viteazul”, sub indrumarea lui Gabriel Oprea, acuzat, la randul sau, de plagiat, fiindu-i retras titlul de doctor. In martie 2016, Tudose a cerut renuntarea la doctorat.
Ministrul Tudose a declarat pentru CRJI ca la momentul redactarii lucrarii “erau alte vremuri”. “E vorba de Andriciuc si de niste texte de pe Internet, dar nu e vorba de mai mult de doua-trei pagini si nu sunt preluate cuvant cu cuvant. Am avut acordul scris al autorilor. Poate am fost si putin neglijent, dar era ca si cum as face o lucrare de geometrie: nu pot pretinde ca am inventat eu Teorema lui Pitagora”
CRJI mai arata ca in urma cu mai multi ani, Tudose a fost asociat intr-o firma de consultanta, Akma Consulting, cu Mocanu (Ene) Elena, soacra lui Traian Severin Lungu, cel care detinea la acel moment functia de adjunct al SRI Braila.”
depemures25/06/2017 at 21:48
“Favoritul” gastii dragnene ,Mihai Tudose !
cedric25/06/2017 at 21:38
Jocuri de putere pe Realitatea. Vorbeste Liviu Avram despre CCR si Livia Stanciu
cedric25/06/2017 at 21:39
Foarte interesanta emisiune. Merita sa va uitati!
depemures25/06/2017 at 21:45
Tot pe Realitatea se pregateste anuntul cu ultima nominalizare pentru PM !
DP25/06/2017 at 21:47
ambasadoru ro in SUA ??
DP25/06/2017 at 21:50
n-am auzit de el inca
http://revistapresei.hotnews.ro/stiri-radio_tv-21838628-lia-olguta-vasilescu-nu-ajunge-doilea-vot-pentru-premier-sunt-milion-tertipuri-parlamentare-nu-pune-ordinea.htm
DP25/06/2017 at 21:53
aha …gata
s-a marcat…aceeasi gasca…dar mai vopsita prin locurile esentiale.
DP25/06/2017 at 21:45
Pe undeva …ma bucur de acest “conflict” KWJ-Macron:
http://www.hotnews.ro/stiri-esential-21838326-macron-iohannis-lucratori-detasati-renate-weber.htm
Madama asta bate campii cu gratie.
Toti romanii (sau aproape toti) care vin din Ro la munca aici , angajati de firme din Ro si nu numai (stiu numai de cazuri din constructii/transporturi) vin pe “salarii” mizerabile. Cel putin asa am auzit.
Numai ca neamtul,englezul sau ce-o fi (deci cel care inchiriaza forta de munca) plateste ora de munca dupa legea nemteasca, engleza etc.Restul de bani intra intr-un buzunar . ghici care ??
Si ce mai stiu e ca exportul Ro de forta de munca nu mai are aceeasi calitate ca acum 5-10 ani de zile.
mar25/06/2017 at 21:46
Scârba asta este pe cai mari 👿 Mă tem că dacă ăștia mai întind coarda, nu va mai rămâne piatră pe piatră. Mai nou, au ajuns să anihileze judecătorii CCR, au introdus cenzura.
http://www.comisarul.ro/articol/fiola-amenintari-voalate-pentru-iohannis-si-dezval_894160.html
mar25/06/2017 at 21:47
Mihai Tudose propunere PSD pentru premier.
mar25/06/2017 at 21:49
Dăncilă și Țuțuianu, este de noaptea minții ce se întâmplă.
depemures25/06/2017 at 21:53
Nu este exclus,ca in urma atator acte de haiducie comunista din partea lui Dorneanu , sa apara o delegatie doua,ba pe MCV ,ba pe Comisia de la Venetia,deoarece ceea ce se intampla la CCR este pur si simplu restauratie bolsevica !
DP25/06/2017 at 21:55
Ar fi si cazul !!
numai ca ar mai trebui si niste demisii..
Ca doar n-or demisiona numai ministrii lu grindeanu …asa la…ordin , cu placere…
depemures25/06/2017 at 21:59
Daca nu se va opri cat mai rapid acest derapaj de la CCR , evenimentele din Turcia vor parea adevarate lectii de democratie.
DP25/06/2017 at 21:58
Tudose asta are probleme cu integritatea
http://www.hotnews.ro/stiri-politic-21838678-mihai-tudose-cel-mai-recent-nume-vehiculat-propunere-premier-din-partea-psd-alde.htm
” A intrat in atentia presei in 2015, cand a fost acuzat de plagiat a lucrarii de tezei de doctorat, obtinuta la Academia Nationala de Informatii “Mihai Viteazul”, sub indrumarea lui Gabriel Oprea, acuzat la randul sau de plagiat, fiindu-i retras titlul de doctor. In martie 2016, Tudose a cerut renuntarea la doctorat.”
Altu la rind…
intamplator25/06/2017 at 22:04
maine dimineata dau o fuga in Kiseleff sa vad daca astia au vreun maidanez-adevarat,d ala cu 4 picioare- prin curtea lor;daca da; ar fi bine sa l propuna premier/cred ca are mai multi neuroni decat propunerile care circula “pe surse”
MB25/06/2017 at 22:05
Referitor la programul PROEDUS de la PMB, prin care cca 16 mii de elevi bucuresteni beneficiaza de tabere gratuite in aceasta vara, o cunostinta de la o scoala din Buc imi spunea recent ceva de genul: au primit adresa de la PMB chiar in ultimele 2-3 zile de cursuri, prin care li se facea oferta pentru scoala, de 10 locuri (9 elevi din gimnaziu si 1 cadru didactic), cele 10 persoane urmand sa-si plateasca drumul cu autocarul (80 lei de persoana). Au fost ceva tensiuni pana cand un cadru didactic a acceptat sa mearga cu cei 9 elevi ai scolii. Nu se stia in ce perioada vor pica. Insotitorii au fost convocati la Palatul Copiilor zilele trecute. Acolo li s-a dat bon de ordine pentru a intra in ordinea venirii. Unii au ajuns de pe la ora 7, si s-a inceput a se intra la ora 10. Pentru a avea sansa de-a solicita o anume perioada, insotitorii au fost nevoiti sa se prezinte din timp la Palatul Copiilor, deoarece s-au facut repartizarile pe serii, in ordinea venirii acestora. Elevii selectati au fost dintre cei cu medii mari, peste 9.50, si care s-au implicat in proiectele scolii. Un criteriu important era si acela ca elevul sa fie disponibil pentru orice perioada i-ar fi picat insotitorului, adica sa nu fii fost inscris in nicio tabara organizata din timp. Ce nu s-a spus clar e faptul ca multi dintre cei 2000 de profesori sunt cadre didactice insotitoare ale grupurilor de elevi ale scolilor, adica au raspundere pentru elevii pe care ii insotesc.
Ca fapt divers, PMB prin programul PROEDUS a mai trimis si in anii anteriori elevi in tabere gratuite, dar nu la o asa amploare ca in acest an.
depemures25/06/2017 at 22:18
este benefica orice modalitate de recompensa acordata elevilor cu rezultate meritorii . Eu ma intrebam ,si cred ca cei ce sunt din Bucuresti pot sa ceara explicatii de la consilierii generali USR , daca aceste cheltuieli au fost prevazute in buget. Simplu. Cati bani s-au alocat de fapt din buget, proiectului PROEDUS si care este costul final.
MB25/06/2017 at 22:25
O intrebare justificata. Probabil ca o anumita suma fusese prevazuta in buget pentru proiectul PROEDUS, dar inclin sa cred ca s-a suplimentat la rectificarea bugetara.
intamplator25/06/2017 at 22:25
sa va raspunda un bucurestean care a citit bygetul
din bugetul de eur 1 miliard,60% “se da” asa cum vrea romanu,adica subventii la caldura,la transportul in comun,la “paranghelii culturale” la biserici/ restul se imparte la abonatii pesede si faramituri la pnl/nici o investitie in infrastructura
daca cititi “bilantul” de un an capitolul este zero…
depemures25/06/2017 at 22:30
Apropo ,cat a costat ,oda primarului ,la un an de la alegeri ?
intamplator25/06/2017 at 22:06
din nou,citesc despre basescu ca si a facut partid si n Moldova; vrea sa fie presedinte si acolo?
intamplator25/06/2017 at 23:42
depemures25/06/2017 at 22:32
Tare emisiunea pe Realitatea ! Liviu Avram briliant !
DP25/06/2017 at 22:36
sper sa clipeasca tot timpul…e pericol …
depemures25/06/2017 at 22:39
Devine evident ca se va sesiza Comisia de la Venetia.
Probabil ca Presedintele trebuie sa se “miste” mai cu talent.
DP25/06/2017 at 22:34
Dupa comisaru apoi la sursa:
Guru/chinezu nastase vorbeste de “re-ideologizarea partidului si lansarea unor noi proiecte de solidarizare interna”
Probleme-n paradisul psd.
https://adriannastase.ro/2017/06/24/negocieri-esentiale/
Sper ca-i grava situatia.
depemures25/06/2017 at 22:37
“Relatiile externe ale partidului ar trebui, de asemenea, revitalizate.”
Sa intrebe goagalu’ ce numar are ambasada Coreei de Nord , si sa “revitalizeze” relatiile externe ! 😉
mar25/06/2017 at 22:53
http://adevarul.ro/international/europa/el-e-omul-conduce-umbra-actiunile-putin-balcani-1_594fd6705ab6550cb883c03c/index.html
mar25/06/2017 at 23:15
Horror, PMB este bântuită de stafia Elenei Ceaușescu
http://adevarul.ro/news/bucuresti/bilanT-gabriela-firea-implinirea-unui-an-mandat-oda-realizarilor-primariei-capitalei-8_594d5bd85ab6550cb875b6ad/index.html
Paganel25/06/2017 at 23:20
Am dat și eu pe (i)realitatea…
Oricum, propunerile psd sunt ale unor mono-neuronați. Nulitatea aia de tudose e de o prostie super-galactică! Cum, băi, plagiatorule, tu zici că la susținerea „tezei” tale (2010) nu exista „regula citării”… Ia intră tu, idiotule, pe dacoromanica.ro, unde vei găsi lucrări scrise de Xenopol, Iorga, Kogălniceanu, care citau de unde și-au luat informațiile! Toți au publicat și ÎN SECOLUL AL XIX-LEA și citau, tâmpitule!!! Mi-am scris lucrarea de licență în 1996 și am câteva zeci de note de subsol, iar în teza de doctorat (susținută în 2005, publicată în 2007) am câteva sute de note de subsol!…
Îmi cer scuze, m-am enervat… Cine-i tot bagă în seamă pe toți idioții și nesimțiții ăștia??? Eu, în locul Herr-ului, dacă ar veni otrepele astea cu astfel de „propuneri” la Cotroceni, i-aș scoate afară în șuturi!!!…
mar25/06/2017 at 23:41
se vad epoleții, cred că va fi trimis la plimbare cu toate tertipurile anunțate de Alcooluța.
http://www.comisarul.ro/articol/dragnea-in-genunchi-la-servicii!-cica-asta-ar-fi-u_894168.html
DP25/06/2017 at 23:29
http://www.hotnews.ro/stiri-esential-15018586-ora-19-30-traian-basescu-sustine-declaratie-presa.htm
tot Patrusev..dar cu basescu
DP25/06/2017 at 23:31
pt @mar at 22:53
mar25/06/2017 at 23:39
Mulțumesc. În 2013 a venit în România și în 2014 au ocupat Crimeea, cât despre liniile de colaborare….se vede în 2017 :((
Paganel26/06/2017 at 00:07
Fiecare gașcă are dereglații ei… De pe cealaltă „parte” față de psd (deși e doar o impresie că ar fi în „părți” diferite), Traaaaaiiiiiaaaaan Băăăăseeescuuuu!
http://www.digi24.ro/stiri/actualitate/politica/t-basescu-pmp-va-face-o-propunere-de-premier-daca-pnl-nu-o-va-face-749550
Hai, ghiciți, repede-repede, ce propunere va face!…
intamplator26/06/2017 at 00:29
ca s ar putea ca dorneanu sa decida anularea
stefan6026/06/2017 at 00:29
Sa lesin citind candidatii la functia de pm.
Tudose asta a renuntat la titlul de doctor obtinut de la unu numit Oprea. 🙂
Adica plagiat sub indrumarea altui plagiator la o academie care are valoare exclusiv in Ro si doar pentru parveniti. Un fel de universitate Spiru Haret dar cu galonati la apelul bocancilor.
Se vede ca PSD a ajuns la fundul sacului de cadre. Toti unu ca unu. 🙂
Se va forma un guvern beton. 🙂 🙂
Seara buna sau noapte buna. 🙂
Cetatean26/06/2017 at 08:35
http://politeia.org.ro/stiri-revista-presei/revista-presei-26-iunie-desemnarea-premierului-ziua-puterii-prezidentiale/54381/
« Revista Presei – 26 iunie. Desemnarea Premierului – ziua puterii prezidențiale
Revista Presei – 24 iunie. “Ferma animalelor” la CCR. La propriu sau la figurat?! »

References: CCR 
 CCR 
 CCR 
 CCR 
 CCR 
 CCR 
 CCR 
 CCR

 CCR 
 CCR 
 CCR 
 CCR 
 CCR 
 CCR 
 ccr 
 CCR 
 CCR 
 CCR 
 CCR